# Punkterne i menuer og værtøjslinjer

&kpresenter; har flere typer brugerflader, som du kan bruge til at styre programmet. Nok den mest kendte er menulinjen, der vises øverst i &kpresenter; vinduet.

Ved at klikke på menupunkterne fremkommer en liste af kommandoer, du kan vælge imellem. Flere af kommandoerne kan også tilgås direkte ved at holde &Ctrl; eller &Alt; nede og så samtidig trykke på en anden tast på dit tastatur. I næste sektion vil alle menukommandoerne kort blive beskrevet.

## Værktøjslinjerne

### Håndtering af værktøjslinjerne

I tillæg til menuerne, har &kpresenter; også et sæt værktøjslinjer. Hver værktøjslinje består af en samling ikoner. Et ikon på en værktøjslinje er ofte en bekvem genvej til en menukommando.

Værktøjslinjerne Værktøjslinjerne

Du kan også flytte rundt på værktøjslinjen ved at trække i håndtaget, her vist i rødt. Værktøjslinjer kan dokkes eller fastgøres til en af siderne i &kpresenter;'s vinude. Hvis du vil, kan du også lade værktøjslinjen flyde i sit eget vindue separat fra hovedvinduet i &kpresenter;, som vist i skærmbilledet nedenfor.

Flydende værktøjslinje Flydende værktøjslinje

Hvis du ikke synes om at trække rundt med værktøjslinjerne, kan du højre-klikke på håndtaget, og en menu springer frem, som vist i skærmbilledet nedenfor.

Værktøjslinjens kontekstmenu Værktøjslinjens kontekstmenu

De første få punkter i menuen har at gøre med placeringen af værktøjslinjen. Du kan vælge en hvilken som helst af de fire sider i &kpresenter;s vindue, eller at lade værktøjslinjen flyde i et separat vindue. At vælge Fladt skjuler værktøjslinjen. For at udfolde op en skjult værktøjslinje, højreklikkes på dens håndtag.

Ved at vælge det næste punkt i menuen, Tekstposition, fører dig videre til yderligere en menu, som lader dig kontrollere udseendet af punkterne i værktøjslinjen. Denne form for undermenu er vist i skærmbilledet nedenfor.

Menu for værktøjslinjetilstand Menu for værktøjslinjetilstand

Standardvisningen af værktøjslinjen viser kun ikoner. Med denne visning kan du, hvis ikke du kender betydningen af et ikon, holde musen over det pågældende ikon. Efter cirka et sekund kommer et lille hint til syne som vist i skærmbilledet nedenfor.

Værktøjsvink Værktøjsvink

Du kan vælge at vise elementerne i værktøjslinjen som tekst i stedet for ikoner, eller du kan vælge at kombinere både ikoner og tekst. Hvis du ønsker både ikoner og tekst, giver undermenuen dig mulighed at vælge, hvorvidt teksten skal stå ved siden af eller under ikonerne.Alle fire stilarter mht. visning af værktøjslinjens elementer er vist i skærmbilledet nedenfor.

Værktøjslinjens stiler Stilarter for værktøjslinje

&kpresenter;-menuerne gennemgås i de følgende sektioner.

## Fil-menu

&Ctrl;N Fil Ny

- Påbegynder en ny præsentation. Opstartsdialogen vil åbne og dermed tillade dig at vælge en skabelon til din præsentation.

&Ctrl;O Fil Åbn...

- Åbner en eksisterende præsentation. En standard &kde;-dialog vil komme frem og dermed lade dig vælge en fil til åbning.

Fil Åbn nylige

- Viser en liste over nyligt åbne filer, som du kan vælge fra.

&Ctrl;S Fil Gem

- Gemmer den åbne præsentation. Hvis du ikke tidligere har gemt præsentationen, vil du blive bedt om at angive et filnavn. Hvis du derimod tidligere har gemt præsentationen, vil den blive gemt under samme filnavn.

Fil Gem som...

- Gemmer den åbne præsentation under et nyt navn.

Fil Genindlæs

- Genindlæser for øjeblikket aktive fil.

Fil Importér...

- Importér en præsentation som tidligere er lavet i et af flere almindelige formater.

Fil Eksportér...

- Eksportér præsentationen som for øjeblikket er åben til et af flere almindelige formater, til at bruge i et andet program, eller for at udveksle med nogen som ikke har adgang til &kpresenter;.

Fil Send e-mail...

- Åbn en ny e-mail-meddelelse med dit valgte e-mæil-program med nuværende dokument i &kpresenter; som bilag.

Fil Opret HTML lysbilledshow...

- Starter HTML-vejlederen, som beskrives i sektionen html-wizard.

Fil Opret lysbilledshow for hukommelsesstang...

- Starter dialogen Hukommelsesstang, som beskrives i afsnittet ms-export.

Skabelonhåndtering

- Lader dig gemme denne lysbilledside som en skabelon. Skabelonen vil så fremover være tilgængelig som udgangspunkt for nye lysbilledsider. Oprettelsen af en skabelon beskrives yderligere i sektionen creating-templates.

Fil Brug denne lysbilledside som standardskabelon

- Anvend denne lysbilledside som din standardskabelon Dette er f.eks. anvendeligt, hvis du netop har lavet en skabelon, som passer på layoutet for din virksomheds stilart (logo, farver, m.v.), eller hvis du blot i almindelighed ofte anvender samme type layout.

&Ctrl;P Fil Udskriv...

- Udskriver præsentationen Helt præcis åbner det dialogen for udskriftsindstillinger, hvor du kan justere disse indstillinger, før du udskriver præsentationen.

Fil Forhåndsvisning af udskrift...

- Viser præsentationen med en &PostScript; fremviser, præcis som det vil se ud med en papirudskrift.

Fil Dokumentinformation

- Lader dig angive information om dokumentet. Dette omfatter information om forfatteren, og en sammenfatning af dokumentets indhold.

&Ctrl;W Fil Luk

- Lukker denne præsentation. Du får muligheden for at gemme eventuelle ændringer forinden.

&Ctrl;Q Fil Afslut

- Luk &kpresenter;. Du vil forinden få muligheden for at gemme alle eventuelle ændringer i den åbne præsentation.

## Redigér-menuen

&Ctrl;Z Redigér Fortryd: `Seneste handling`

- Fortryd din seneste handling.

&Ctrl;&Shift;Z Redigér Annullér fortryd: `senest fortrudte handling`

- Annullér fortryd den seneste handling du fortrød. Hvis du ikke har fortrudt nogen handlinger, eller den sidst fortrudte handling ikke kan gøres om, er menupunktet deaktiveret.

&Ctrl;X Redigér Klip

- Kopierer det markerede punkt til klippebordet, og fjerner det fra dokumentet.

&Ctrl;C Redigér Kopiér

- Kopierer det markerede punkt til klippebordet, og efterlader det urørt i præsentationen.

&Ctrl;V Redigér Indsæt

- Indsæt indholdet af klippebordet i din præsentation.

&Ctrl;Del Redigér Slet

- Fjern det markerede element fra din præsentation.

&Ctrl;A Redigér Markér alt

- Vælg alle objekter og al tekst på dette lysbillede.

&Ctrl;&Shift;A Redigér Afmarkér

- Afmarkerer alle for øjeblikket markerede objekter.

&Ctrl;F Redigér Find...

- Søg efter tekst i præsentationen.

F3 Redigér Find næste

- Søger efter næste forekomst af et stykke tekst i en præsentation.

&Shift;F3 Redigér Søg foregående

- Søger efter foregående forekomst af et stykke tekst i en præsentation.

&Ctrl;R Redigér Erstat...

- Erstat en eller flere forekomster af et tekststykke i præsentationen med et andet tekststykke.

Redigér Kopiér lysbillede

- Kopierer det nuværende billede til klippebordet.

Redigér Lav to lysbilleder

- Indsæt en identisk kopi af denne lysbillede.

Redigér Slet lysbillede

- Slet denne side fra præsentationen. Du vil blive bedt om at bekræfte denne handling.

Redigér Lav to objekter...

- Opret et duplikat af objektet som for øjeblikket er markeret. En dialog vises, som lader dig angive nogle valgmuligheder for duplikatet, f.eks. om det skal roteres, skaleres eller flyttes til et nyt sted på siden.

## Vis-menuen

Vis Ny visning

- Åbner ekstra vindue i den åbne præsentation, så du kan arbejde på flere lysbilleder ad gangen.

&Ctrl;&Shift;W Vis Luk alle visninger

- Luk alle visninger af præsentationen. Du får muligheden for at gemme eventuelle ændringer forinden, eller blot at annullere lukningen.

Vis Opdel visning

- Opdeler vinduet i to (eller flere) visninger på en præsentation. Standardvisningstilstanden er vandret.

Vis Fjern visning

- Luk kun den aktive visning Præsentationen, og alle andre åbne visninger, forbliver åbne. Præsentationen gemmes ikke i denne forbindelse.

Vis Retning for opdeling

- Skift visningstilstand mellem Vandret (standard) og Lodret.

Vis Vis sidepanel

- Slå visning af sidepanelet til og fra hvor du kan se en oversigt over alle billeder i præsentationen.

Vis Vis notelinje

- Slå visning af notelinje til og fra hvor du kan se en oversigt af alle noter i præsentationen.

Vis Master

- Slå visning af master til og fra hvor du kan placere objekter som du vil skal ses på alle billeder i præsentationen.

Vis Formateringstegn

- Vis en synlig repræsentation af usynlige tegn, som tabulator og paragrafmarkering. Det kan være et nyttigt hjælpemiddel for nøjagtigt at placere tekst.

  Dette kan slås til og fra. Hvis det er aktiveret, vises formateringstegn. Hvis det ikke er aktiveret, vises de ikke.

Vis Hjælpelinjer

- Når du arbejder med &kpresenter; kan du trække en Hjælpelinje enten fra den vandrette eller lodrette lineal til dokumentet. Denne støttelinje udskrives ikke, og vises heller ikke i den færdige præsentation. Den er helt enkelt til for at hjælpe dig med at justere objekter på skærmen. Hvis dette er aktiveret, vises hjælpelinjerne. Hvis det er ikke er aktiveret, vises de ikke.

  Hjælpelinjer virker over sider, hvilket lader dig justere objekter på samme måde på flere sider.

  At deaktivere (skjule) hjælpelinjer sletter dem ikke. Hvis du har oprettet hjælpelinjer, og derefter deaktiverer dem, så fås hjælpelinjerne du oprettede igen når du aktiverer det igen.

Vis Tilføj hjælpelinjer...

- Åbner en dialog for at vælge Orientering (Vandret eller Lodret) og vælge en Position

Vis Vis/Skjul gitter

- Hvis det aktiveret, viser &kpresenter; et gitter med punkter som repræsenterer hvor de tænkte vandrette og lodrette linjer krydser hinanden. Du kan bruge punkterne til at placere objekter på siden nøjagtigt.

Vis Lås til gitter

- Hvis dette er aktiveret, så låses eller flyttes det øverste venstre hjørne på et lysbillede til nærmeste punkt på gitteret når det slippes eller flyttes på siden.

  Dette mindsker friheden til at placere objekter hvor som helst på siden, men det hjælper også med at få objekter nøjagtigt på linje. Det kan let deaktiveres og aktiveres med menupunktet, hvilket giver dig det bedste af begge verdener.

Vis Forstør

- Denne undermenu lader dig forstørre in eller formindske siden. Flere fordefinerede forstørrelsesniveauer er tilgængelige, inklusive Hele siden for at skalere hele siden så den er synlig med størrelsen på vinduet du har åbent, og Bredde for at skalere siden så den fylder hele bredden på vinduet, også selvom du måske nu skal rulle den lodret. Der er også flere andre valg af skala, fra 33 % op til 500 %.

## Indsæt-menu

&Alt;&Shift;C Indsæt Specialtegn...

- Indsæt et specialtegn. Det kan være et tegn som mangler en tast i dit tastaturlayout, for eksempel ü på et dansk tastatur.

Indsæt Variabel

- Her kan du indsætte en variabel som fyldes ud med en værdi som kan opdateres når du opdaterer dokumentet.

Indsæt Link...

- Indsæt et hyperlink til en fil, url eller en e-mail-adresse. Dette muliggør at disse steder linkes direkte inde i en aktiv præsentation, med ressourcer som håndteres på passende måde af andre programmer som er installerede på systemet.

Indsæt Kommentar...

- Indtast en kort bemærkning som ikke vises under selve præsentationen. Du kan bruge det til at kommentere en kollegas tekst, eller efter en bemærkning til dig selv om noget du skal gøre senere.

F2 Indsæt Lysbillede...

- Tilføj en ny side til din præsentation. En dialog vil åbne og lade dig vælge en skabelon, samt lade dig vælge hvorvidt du vil indsætte den nye side før eller efter denne side.

Indsæt Fil...

- Indsætter en allerede eksisterende præsentation. En &kde; standarddialog til at åbne en fil vises, og lader dig vælge et &kpresenter;-dokument (.kpr) eller en OASIS OpenDocument præesentation (.odp), som vil blive indsat efter det sidste billede i din nuværende præsentation.

F10 Indsæt Tekst

- Tilføj et nyt tekstobjekt. Klik og træk for at oprette en ramme hvor du ønsker at teksten skal ses.

Indsæt Diagram

- Indsæt et diagram. Klik og træk for at angive diagrammets størrelse. Nogen standarddata vises. Dobbeltklik for at redigere data og vælge type af diagram at vise, med den indlejrede &kchart;-editor.

F5 Indsæt Tabel

- Indsæt en tabel. Klik og træk for at angive tabellens størrelse.

  En åbningsdialog for &kspread; vises. Du kan importere et regneark som du har gemt, i et af flere forskellige formater, inklusive almindelige tekstfiler. Du kan også vælge at oprette en ny og tom tabel.

  At dobbeltklikke på tabellen giver mulighed for at redigere indholdet.

Indsæt Objekt

- Et objekt er en indlejrbar fil, i et af mange formater.

  En almindelig brug af handlingen er at indsætte skalerbar clipart i vektorformat.

&Shift;F5 Indsæt Billede...

- Indsæt et rasterbillede. Disse er ikke så lette at ændre størrelse på som vektorbilleder eller clipart. &kpresenter; forstår for øjeblikket mange formater, inklusive `.tiff`, `.jpg`, `.png` og mange flere.

Indsæt Linje

- Du kan indsætte flere forskellige slags linjer. At tegne linjer beskrives yderligere i afsnittet med tegneværktøjer.

Indsæt Form

- Du kan indsætte flere færdigtegnede former, i vektorformat. De kan redigeres præcis som linjer du har tegnet selv. Hvordan tegneværktøjerne bruges beskrives i detalje i afsnittet om tegneværktøj.

Indsæt Skan billede...

- Indlæs et billede med en skanner. Dette kræver at du har installeret en skanner. Det åbner dialogen Indfang billede for gøre det muligt at bruge skanneren.

## Formatér-menuen

Formatér Vælg

- Hvis du har brugt et værktøj som linjetegningsværktøjet, som ikke lader dig markere andre objekter, kan du bruge dette menupunkt for at gå tilbage til den normale markeringsmarkør.

Formatér Rotér

- Ændrer markøren til en bøjet pil med dobbelt hovede. Klik med venstre museknap på et objekt, og hold knappen nede. Træk med markøren for at rotere objektet på siden rundt om dets centrum. Når du er tilfreds med objektets position, slip så museknappen for at stoppe rotationen.

  Hvis du ændrer mening og vil afbryde rotationen, brug Redigér Fortryd for senere at fortryde.

Formatér Zoom

- Lader dig zoome ind eller ud på nuværende side. Du kan se zoomfaktoren i redigeringsværktøjslinjen, i zoomindikatoren.

  Indikering af zoomfaktor Indikering af zoomfaktor

  At venstreklikke på diassen Zoomer ind. At højreklikke på nuværende dias viser en menu som lader dig Zoome ind, Zoome ud, Zoom til hele diassen, Zoom til diasbredde eller Zoom til diashøjde, Zoom markerede objekter eller Zoom alle objekterhvilket gør alle objekter synlige.

  Denne handling har samme effekt som Vis Zoom på en anden måde.

Formatér Egenskaber

- Åbner dialogen Egenskaber for objektet som for øjeblikket er markeret på siden.

  Dialogen Egenskaber Dialogen Egenskaber

  Dialogen Egenskaber for et objekt lader dig behandle det på en meget detaljeret måde. Du kan ændre flere af det markerede objekts egenskaber, såsom tekstfarven hvis objektet er tekst eller dybde hvis objektet er et billede.

Formatér Arrangér objekter

- Her kan du behandle rækkefølgen af objekter på siden.

  Et objekt som er øverst dækker, helt eller delvis afhængig af størrelsen, alle andre objekter som er under det. Samtidigt ses et objekt længst nede i rækkefølgen måske ikke overhovedet, eftersom det dækkes af andre objekter. Et objekt i midten kan være delvis dækket af andre objekter, mens det selv delvis dækker yderligere objekter.

  Du kan sende markerede objekt ned eller op et lager, eller direkte længst op eller længst ned i rækkefølgen.

Formatér Justér objekter

- I undermenuen kan du hurtigt justere alle objekter som for øjeblikket er markerede til en kant på siden, eller centrere dem enten lodret eller vandret.

&Ctrl;G Formatér Gruppér objekter

- Hvis du tegner, vil du måske lave noget med flere objekter. Arrangér de forskellige dele hvor du vil have dem, vælg en og hold derefter &Ctrl;-tasten nede mens du klikker på de øvrige som du vil gruppere sammen. Klik på Gruppér objekter og derefter opfører delene sig som om de kun er et objekt. Det klistrer tingene sammen.

&Ctrl;&Shift;G Formatér Afgruppér objekter

- Hvis du bestemmer for at du vil ændre et objekt som består af flere dele, kan du dele det op med dette værktøj. Klik et andet sted end på objektet for at afmarkere det, og klik derefter for at vælge en af dets dele.

Formatér Skyg objekter...

- Dette lægger en farvet kopi af enten tekst eller et tegnet objekt bagved. Du kan lave pæne faldende skygger for logoer med dette værktøj. For at aktivere dette punkt, så sørg for at du har valgt objekterne (du ser de seks små sorte firkanter langs kanten). Du vælger farve, på hvilken måde skyggen skal falde og en afstand. For tekst ser det godt ud hvis du indstiller afstanden til to eller tre. Klik på Anvend for at se resultatet af dine indstillinger for alle valgte objekter på lysbilledet uden at forlade dialogen.

Formatér Sidelayout...

- Lader dig definere sidens detaljer. Du kan angive marginer samt sidens orientering, dvs. enten i portrætformat (papiret står op) eller landskabsformat (papiret ligger ned). Der er mange skabeloner at vælge imellem, såsom A4 og US legal.

Formatér Aktivér/Deaktivér dokument overskrift

- Slå visning af overskrift-felt til og fra på denne side. Indhold i overskrift kan kun tilføjes til master-siden men du kan vælge kun at vise overskriften på nogle sider med denne handling.

Formatér Aktivér/Deaktivér dokumentfod

- Slå visning af bund-felt til og fra på denne side. Indhold i bunden kan kun tilføjes til master-siden men du kan vælge kun at vise den på nogle sider med denne handling.

Formatér Sidens baggrund...

- Lader dig ændre baggrunden for præsentationsbillederne. Dine valg er Farve/Toning, (som lader dig vælge enten en enkel farve eller en af mange toninger) eller Billede, som viser en dialog for at finde billedet du vil have. Indstil Visningstilstand: for billedet til Skaleret, Centreret eller Side om side.

  Hvis du vil have en enkel farve, klik i feltet for at vælge den. Overgange virker kun hvis du har valgt to farver. Billedvalgmulighederne lader dig centrere billedet, forstørre det for at dække hele siden (hvis det er mindre end skærmen er dette meget nyttigt) eller lægge det side ved side. Dette bruges når du ønsker at et lille mønster skal gentages over hele siden. Det er formodentlig bedst at bruge med mønster i stedet for billeder af logoer.

  Du kan slippe af med et billede ved at vælge et andet, eller vælge en farve/overgang.

## Tekst-menu

Denne menu ændrer markeret tekst og sørger for nogle få værktøjer kendte fra tekstbehandlingsværktøjer for bekvemmelighed når du laver præsentationer med store mængder tekst i. Menuen Tekst påvirker kun markeret tekst.

Tekst Standardformat

- Nulstiller markeret tekst til systemets standardtegnstørrelse, -stil og -formatering.

Tekst Skrifttype...

- Dialogen Vælg skrifttype indeholder tilvalg for det markerede tekstafsnit:

  Dialogen Vælg skrifttype Dialogen Vælg skrifttype

  Du kan ændre skrifttype, stil og størrelse for markeret tekst med denne dialog. Forhåndsvisningsfeltet længst nede lader dig se ændringer nogenlunde inden du indfører dem.

&Alt;&Ctrl;P Tekst Paragraf...

- Dialogen Paragrafindstillinger indeholder indstillinger for større blokke af tekst, såsom paragraffer. Ved at bruge denne dialog kan du indstille indrykning, linjeafstand, lister med punkter og numre samt kanter.

Tekst Farve...

- Brug dialogen Vælg farve for at afgøre den nøjagtige farve på markeret tekst:

  Dialogen Vælg farve Dialogen Vælg farve

  Ved at bruge farvespektrumfeltet til venstre kan farver defineres nøjagtigt til brug i dokumentet. Farvetonen kan derefter justeres med skalaen til højre for spektrumfeltet. Indtastningsfelterne under farvespektret gør det muligt at indtaste farveværdier, så nøjagtig farve kan angives.

  Brug farvehenteren til at vælge farver et andet sted i dokumentet (f.eks. i billeder).

&Alt;&Ctrl;S Tekst Stilhåndtering

- Stilhåndtering lader dig oprette et helt sæt egenskaber som kan bruges for markeret tekst på én gang. Se Arbejd med stiler.

Tekst Importér stil...

- Her kan du importere stiler som du har defineret i et andet &kpresenter;-dokument.

Tekst Stil

- Med denne undermenu kan du bruge en stil som du tidligere har defineret for teksten som for øjeblikket er markeret.

Tekst Opret stil fra markering

- Kopiér egenskaberne for teksten som for øjeblikket er markeret, og gem dem som en stil som du kan bruge til anden tekst.

Tekst Justér

- Justér har en undermenu som giver flere valgmuligheder: Venstrejustér (&Alt;L), Centrér (&Alt;C), Højrejustér (&Alt;R) og Blokjustering (&Alt;J), som også ofte kaldes indpas.

  Tekst er normalt venstrejusteret.

Tekst Type

- Ved at bruge denne undermenu, kan du formatere teksten som for øjeblikket er markeret til en liste, enten med tal eller med punkter. Hvis du vælger tal, kan du derefter vælge en nummereringsstil, og på lignende måde, hvis du vælger punkter, kan du vælge en punktstil at bruge.

  For at ændre en liste tilbage til almindelig tekst, vælges Ingen som stil.

&Ctrl;+ Tekst Øg dybde

&Ctrl;- Tekst Mindsk dybde

- Øg dybde og Mindsk dybde flytter paragrafferne i listen enten til højre (Øg dybde) eller tilbage til venstre (Mindsk dybde).

Tekst Udvid indhold til objekthøjde

Tekst Udvid objekt til at passe med indholdet

- Udvid indhold til objekthøjde og Udvid objekt til at passe til indhold hjælper med at ændre størrelse på tekst i tekstfeltet eller få tekstfeltet til at passe til teksten som du har skrevet eller indsat i den.

Tekst Indsætte lysbillednummer

- Indsæt et dynamisk opdateret lysbillednummer. Sidenummeret opdateres automatisk når lysbilleder tilføjes eller fjernes fra præsentationen så de svarer til det rigtige sidenummer.

Tekst Ændr versaltype...

- Viser en dialog som sørger for diverse forskellige tilvalg for små og store bogstaver for teksten som for øjeblikket er markeret.

  Du kan vælge blandt flere forskellige slags bogstaver, inklusive alle små eller alle store bogstaver, bogstil hvor alle ord undtagen konjunktioner har et stort begyndelsesbogstav, og sætningsstil hvor det første ordet i en sætning har stort bogstav. Du kan også skifte versaltype, så store bogstaver bliver små og omvendt.

Tekst Stavekontrol

- Brug denne undermenu for at udnytte valgmulighederne for stavekontrol. Hvis du aktiverer Automatisk stavekontrol, kontrollerer &kpresenter; automatisk tekst som du skriver ind for stavefejl.

  Hvis du foretrækker at kontrollere stavning efter behov i stedet for automatisk, kan du også starte en Stavekontrol... her.

Tekst Automatisk korrigering

- Brug denne undermenu for at udnytte tilvalg for automatisk korrigering. Hvis du aktiverer Automatisk korrigering, korrigeres almindelige stavefejl mens du skriver. Hvis du for eksempel skrev `Teh` på engelsk, ville det automatisk blive rettet til `The`.

  Hvis funktionen for automatisk korrigering ikke er aktiv, kan du også fremtvinge en automatisk korrigering her med Anvend automatisk korrigering.

## Menuen Lysbilledshow

Lysbilledshow Indstil lysbilledshow...

- Du kan indstille egenskaberne for hele lysbilledshowet her, inklusive om tiden skal vises på skærmen, hvilke billeder i præsentationen som skal indgå, og flere andre globale indstillinger.

Lysbilledshow Redigér objekteffekt...

- Vælg hvilken effekt du vil bruge for det markerede objekt. Dette er stedet hvor du kan indstille visningsrækkefølgen, hvordan objektet vises, om du vil have et lyd når objektet vises og om du også vil have en effekt når det forsvinder.

Lysbilledshow Redigér billedovergang...

- Anvend overgangseffekter for siden som for øjeblikket vises. Her kan du vælge hvordan overgangen fra en side til næste skal håndteres.

  Overgangseffekterne du vælger her gælder for overgangen fra siden til næste side.

F12 Lysbilledshow Start

- Begynde lysbilledshowet fra nuværende side.

Lysbilledshow Start med første billede

- Begynde lysbilledshow fra første side.

Lysbilledshow Eget lysbilledshow...

- Åbner en dialog for at Tilføje..., Ændre..., Fjerne og Kopiere diasser, og Teste lysbilledshowet i fuldskærmstilstand.

Home Lysbilledshow Gå til start

- Gå direkte til første side i lysbilledshowet.

Page Up Lysbilledshow Foregående billede

- Gå tilbage til foregående side i lysbilledshowet.

Page Down Lysbilledshow Næste billede

- Gå til næste side i lysbilledshowet.

End Lysbilledshow Gå til slut

- Gå med det samme til sidste side i lysbilledshowet.

## Opsætninger

Menuen Opsætning lader dig indstille &kpresenter;.

Opsætning Værktøjslinjer

- Punkterne i undermenuen kan slås til og fra, dvs. du kan både aktivere og deaktivere visning af særlige værktøjslinjer her.

Opsætning Indstil automatisk korrigering...

- Automatisk korrigering er &kpresenter;s mulighed for at rette almindelige skrivefejl eller ekspandere forkortelser uafhængig af stavekontrollen. Der er flere almindelige skrivefejl indtastede for dig, som at erstatte `teh` med `the`, og du kan tilføje så mange flere som du vil.

  Muligheden for at ekspandere forkortelser kan spare dig meget indskrivningstid, hvis du ofte gentager tekst, det være sig i samme præsentation eller i flere præsentationer.

  Hvis du for eksempel arbejder på Firmaet med et rigtigt langt navn AB, kan du definere en indgang for automatisk korrektion sådan at så snart du skriver `job` eller en anden entydig tekst, erstattes den med Firmaet med et rigtigt langt navn AB.

  Automatisk korrektion kan ske automatisk mens du skriver, eller kun efter forespørgsel når du vælger det i menuen Tekst.

  Se afsnittet Indstil automatisk korrigering for en fuldstændig forklaring.

Opsætning Indstil komplettering...

- Automatisk komplettering lader dig skrive nogle af de første bogstaver i ofte brugte ord (ofte tekniske eller branchespecifikke), og fortæller &kpresenter; at ordet skal gøres færdigt for dig.

  Se afsnittet Indstil komplettering for en fuldstændig forklaring.

Opsætning Indstil genveje...

- Indstil tastebindinger lader dig tildele en genvejstast til handlinger som findes i &kpresenter;s menuer eller ikoner.

  Brugeindstil genveje Indstil tastebindningerne

  Hvis du forsøger at tildele en genvejstast som allerede bruges, får du en advarselsmeddelelse. Markér hvad du vil gøre (i billedet har jeg valgt at oprette en genvejstast for Om KDE).

  Klik på knappen for Egen tast og indskriv tasten som du vil bruge. Jeg tilldelte tasten Ctrl og Y for at vise dialogen Om KDE.

  Denne knap viser hvad der er tildelt. Klik på O.k. for at udføre ændringerne, klik på Standard for at nulstille til hvad som nu måtte være tildelt som standard, og klik på Annullér for at ikke gøre noget og afslutte dialogen.

Opsætning Indstil værktøjslinjer...

- Indstil værktøjslinjer lader dig tilføje eller fjerne ikoner i hver værktøjslinje.

  Indstil &kpresenter;s værktøjslinjer Indstil &kpresenter;s værktøjslinjer

  Længst oppe findes et dropned-felt som lader dig vælge hvilken værktøjslinje du vil ændre. I billedet er værktøjslinjen Format valgt. Hvis man vil tilføje ikonen Stavning til denne værktøjslinje, klikker man på indgangen i venstre vindue. Pilen som peger mod højre bliver så tilgængelig. Hvis man klikker på pilen, lægges indgangen Stavning til i den valgte værktøjslinje. Venstrepilen er tilgængelig når du klikker i det højre vindue. Den lader dig fjerne en ikon fra en værktøjslinje. Opad- og nedadpilene bliver tilgængelige når punkter på begge sider er valgt. Du kan flytte markeringen i vinduet til højre opad og nedad med tastaturets piletaster, eller ved at klikke på pilene med musen. Menuen Indstil &kpresenter; sørger for to menuindgange.

Opsætning Indstil &kpresenter;...

- Se afsnittet Indstilæ &kpresenter; for en fuldstændig forklaring af alle &kpresenter;s indstillinger.

## Hjælpemenu

&help.menu.documentation;