# Værktøjslinjer

Dette afsnit beskriver &krita;s værktøjslinjer. Normalt er værktøjslinjen Krita placeret til venstre for tegneområdet, mens de øvrige findes længst oppe under menulinjen.

Du kan tilrette værktøjslinjerne ved at vælge Opsætning Indstil værktøjslinjer... eller ved at klikke med højre museknap på en værktøjslinje og vælge Indstil værktøjslinjer....

## Værktøjslinjen Fil

Værktøjslinjen Fil Værktøjslinjen Fil

Værktøjslinjen Fil

Denne værktøjslinje indeholder handlinger for at arbejde med filer. Med standardindstillingerne i &krita;, er der fem knapper i denne værktøjslinje: Ny, Åbn, Gem, Forhåndsvisning af udskrift og Udskriv.

Disse handlinger svarer til valgmulighederne i menuen Fil.

## Værktøjslinjen Redigér

Værktøjslinjen Redigér Værktøjslinjen Redigér

Værktøjslinjen Redigér

Denne værktøjslinje indeholder redigeringshandlinger. Med standardindstillingerne tilbyder denne værktøjslinjen fire knapper: Fortryd, Annullér fortryd, Klip og Kopiér.

Alle handlinger svarer til indgange i menuen Redigér.

## Værktøjslinjen Navigering

Værktøjslinjen Navigering Værktøjslinjen Navigering

Værktøjslinjen Navigering

Denne værktøjslinje tilbyder enkel adgang til navigeringshandlinger. De to tilgængelige standardhandlinger er Zoom ind og Zoom ud. Med Zoom ind øges zoomniveauet. Du ser mindre men med flere detaljer. Med Zoom ud mindskes zoomniveauet, så du ser mere med færre detaljer.

## Værktøjslinjen Krita

Værktøjslinjen Krita Værktøjslinjen Krita

Værktøjslinjen Krita

Denne værktøjslinje indeholder tegnehandlinger og værktøjer, samt redigerings- og markeringsværktøjer. De tilgængelige handlinger og en del indstillinger listes nedenfor. Du kan ændre opførsel for de fleste værktøjer (og dermed oftest effekten som afstedkommes) ved at sætte deres tilvalg.

Pensel

- Du kan tegne frit med dette værktøj. Klik med venstre museknap for at tegne en gang med penslen som for øjeblikket er valgt, eller hold venstre museknap nede og træk med musen for at tegne. Musebevægelserne du gør bruges direkte til at tegne.

Linje

- Dette værktøj bruges til at tegne linjer. Klik med venstre museknap for at angive det første endepunkt, og hold så knappen nede og træk derefter til det andet endepunkt og slip knappen.

  Brug &Shift; mens museknappen holdes nede for at begrænse det du tegner til vandrette eller lodrette linjer. Du kan trykke på &Alt; mens du stadigvæk holder venstre museknap nede for at flytte linjen til et andet sted.

Rektangel

- Dette værktøj kan bruges til at tegne rektangler. Klik og venstre museknap nede for at angive et af rektanglets hjørner, træk til modsatte hjørne og slip så knappen.

  Hvis du holder &Shift; nede mens du tegner, tegnes en firkant i stedet for en rektangel. Ved at holde &Ctrl; nede ændres måden som rektanglet laves. Normalt angiver det første museklik et hjørne og det andet klik det modsatte hjørne. Med &Ctrl; angiver den oprindelige museposition rektanglets centrum og den sidste museposition angiver et hjørne. Du kan trykke på &Alt; mens du stadigvæk holder venstre museknap nede, for at flytte rektanglet til et andet sted.

  Du kan skifte mellem tegnemetoderne hjørne/hjørne og centrum/hjørne så ofte du vil ved at trykke &Ctrl; ned og slippe, under forudsætning af at du holder venstre museknap nede. Når &Ctrl; holdes nede påvirker musebevægelser alle rektanglets fire hjørner (i forhold til centrum). Uden &Ctrl; forbliver et af hjørnerne upåvirket.

Ellipse

- Brug dette værktøjet til at tegne en ellipse. Penslen som for øjeblikket er valgt bruges til at tegne ellipsens kontur. Klik og hold venstre museknap nede for at angive et hjørne af ellipsens omgivande rektangel, og flyt derefter musen til modsatte hjørne. &krita; viser en forhåndsvisning af ellipsen med en tynd linje. Slip knappen for at tegne ellipsen.

  Hvis du holder &Shift; nede mens du tegner, tegnes en cirkel i stedet for en ellipse. Ved at holde &Ctrl; nede ændres måden som ellipsen laves: I stedet for to hjørner, angiver den oprindelige museposition ellipsens centrum og den endelige musepositionen angiver et af hjørnerne i den omgivende rektangel. Du kan trykke på &Alt; mens du stadigvæk hodler venstre museknap nede for at flytte ellipsen til et andet sted.

  Du kan skifte mellem tegnemetoderne hjørne/hjørne og centrum/hjørne så ofte du vil ved at trykke og &Ctrl; ned og slippe, under forudsætning af at du holder venstre museknap nede. Når &Ctrl; holdes nede påvirker musebevægelserne alle fire hjørner i den omgivende rektangel (i forhold til centrum). Uden &Ctrl; forbliver modsatte hjørne stille i forhold til det du flytter.

Polygon

- Du kan tegne polygoner med dette værktøj. Klik med venstre museknap for at angive startpunkt og følgende punkter, og dobbeltklik derefter eller tryk på returtasten for at forbinde sidste punkt til startpunktet.

Flerlinje

- Polylinjer tegnes som polygoner, med den forskel at dobbeltklikket som angiver slutningen på polylinjen ikke forbinder det sidste punkt til det første.

Stjerne

- Dette værktøj laver stjerneformede objekter. Klik med venstre museknap for at angive centrum og træk musen for at ændre stjernens størrelse og rotation.

  Du kan tryka på &Alt; mens du stadigvæk holder venstre museknap nede for at flytte stjernen til et andet sted.

Bezier

- Du kan tegne Bezier-kurver ved at bruge dette værktøj. Klik med venstre museknap for at angive kurvens startpunkt, og klik derefter igen for kurvens følgende styrepunkter.

  Tegn en Bezier-kurve Tegn en Bezier-kurve

  Tegn en Bezier-kurve

  &krita; viser en blå linje med to håndtag når du tilføjer et styrepunkt. Du kan trække i disse håndtag for at ændre kurvens retning ved punktet.

  Ændr en Bezier-kurve Ændr en Bezier-kurve

  Ændr en Bezier-kurve

  Du kan klikke på det tidligere indsatte styrepunkt for at ændre det. Med et midlertidigt styrepunkt (dvs. et punkt som ikke er startpunkt eller slutpunkt) kan du flytte retningshåndtagene separat for at få kurven at gå ind og forlade punkter i forskellige retninger. Når punktet er redigeret, kan du blot klikke på kanvassen for at fortsætte med at tilføje punkter på kurven.

  Ved at trykke på Delete fjernes styrepunktet som for øjeblikket er markeret fra kurven. Dobbeltklik med venstre museknap på et hvilket som helst punkt på kurven eller tryk på returtasten for at afslutte optegningen af kurven, eller tryk på Esc for at afbryde og fjerne kurven. Du kan bruge &Ctrl; mens du holder venstre museknap nede til at flytte hele kurven til et andet sted.

  En færdig Bezier-kurve En færdig Bezier-kurve

  En færdig Bezier-kurve

Dublet

- Du kan bruge dette værktøj til at duplikere dele af et billede. Hold &Shift; nede og klik med venstre museknap på stedet du vil duplikere fra. &krita; angiver dette sted med et omrids af penslen som for øjeblikket er valgt. Klik derefter med venstre museknap for at angive stedet du vil duplikere til, og træk med musen. Så duplikeres det som endnu findes på det oprindelige sted til det nuværende sted (målet).

  Mens du tegner duplikeringen, flyttes både markøren ved målets sted og konturen af penslen ved det oprindelige sted, for at give dig visuel tilbagemelding.

  Du kan også bruge værktøjet til at korrigere farver i en del af billedet: brug tilvalget Reparér til det.

Mal med filtre

- Dette værktøj lader dig vælge et filter og male med det. Billedet nedenfor viser effekten af at bruge en stor cirkelformet pensel, og male med filtrene(fra venstre til højre) Maksimere kanal, Minimere kanal, Invertere og Mindske mætning.

  Mal med filter Mal med filter

  Mal med filter

Beskær

- Du kan beskære et lag eller et billede til et vist rektangulært område med dette værktøj. Klik og træk med venstre museknap for at definere området. Området angives af en kontur med otte greb. Derefter kan du ændre størrelsen af området som billedet eller laget skal beskæres til. Du kan også klikke og trække inde i området for at flytte konturen i dens helhed.

  Dobbeltklik udenfor området (dvs på en del af billeden som skal fjernes) for at udføre beskæringshandlingen.

Flyt

- Du kan flytte nuværende lag eller markering ved at trække med musen med dette værktøj.

Transformér

- Du kan hurtigt transformere den nuværende markering eller lag med dette værktøj. Håndtag vises ved hjørnerne og siderne som du kan bruge til at skalere markeringen eller laget. Du kan udføre rotationer ved at flytte musen ovenfor eller til venstre for håndtagene og trække med dem. Du kan også klikke hvor som helst på markeringen eller laget og flytte dem ved at trække med musen.

Perspektivtransformering

- Dette værktøj lader dig ændre perspektiv på et billede. Bestem området som skal blive til det nye billede ved at klikke på dets øvre venstre, øvre højre, nedre højre og nedre venstre hjørne. Området som angives af de fire hjørner transformeres derefter så de givne hjørner bliver selve billedets hjørne.

Afgrænset udfyldning

- Brug dette værktøjet til at udfylde et sammenhængende område af en farve med nuværende forgrundsfarve eller et mønster. Klik blot for at udfylde området.

Overgang

- Dette værktøjet udfylder nuværende lag eller markering med den overgang som for øjeblikket er valgt. Klik med venstre museknap, hold den nede og træk musen for at definere to endepunkter. Overgangen tegnes langs denne linje. Hvis linjen ikke når markeringens eller lagets kant, bruges farven i overgangens tilsvarende endepunkt til at udfylde resten af området på den side.

Tekst

- Du kan tilføje enkel tekst til billeden med dette værktøj. Klik med venstre museknap på stedet du vil have teksten. Skriv derefter den ønskede tekst i dialogen som vises. Teksten centreres vandret og dens overkant er på samme højde som det valgte sted.

Farvehenter

- Du kan hente farveværdier i et punkt med dette værktøj. Klik med venstre museknap et sted på billedet for at se farveinformation om punktet i kontrolfeltet.

Panorér

- Dette værktøjet kan bruges til at navigere i billedet. Klik og hold venstre museknap nede og flyt musen for at panorere i en bestemt retning.

Zoom

- Brug dette værktøj til at zoome ind og ud. Klik med venstre museknap for at øge zoomniveau med faktoren 2 (f.eks. 1:1 til 2:1) og klik med højre museknap for at mindske zoomniveau med faktoren 2 (f.eks. 1:1 til 1:2).

Perspektivgitter

- Du kan oprette og redigere et perspektivgitter med dette værktøj. Klik med venstre museknap og træk musen for at angive de to første hjørner i gitteret, klik derefter for det tredje og fjerde hjørne. Gitterets omrids vises nu og du kan redigere det hvis du ikke er helt tilfreds. Når du skifter til et andet værktøj deles perspektivgitteret op i mindre dele og vises som tynde grå linjer.

  Hvis du kun ser tre hjørner i stedet for fire, klikkede du formodentlig i stedet for at trække fra begyndelsen. I dette tilfælde kan du alligevel klikke på håndtaget for de to første kombinerede hjørner og trække det for at få fire separate hjørner.

  Det er muligt senere at ændre gitteret ved at klikke på værktøjet Perspektivgitter. Du kan skjule eller fjerne gitteret ved at vælge valgmulighederne Skjul perspektivgitter eller Ryd perspektivgitter i menuen Vis.

Optegn markering

- Dette værktøj kan bruges til at markere et eget område. Penslen som for øjeblikket er valgt bruges til at markere området: I stedet for at tegne på billedet, markeres området. For mere information om markeringer, se kapitlet Markeringer.

Slet markering

- Dette værktøj virker næsten på samme måde som værktøjet Tegn markering, men markeringen, hvis den findes ved musepositionen, fjernes i stedet for at skabes.

Markér rektangulært

- Du kan bruge dette værktøj til at markere rektangulære områder. Denne handling ligner rektangelværktøjet, og &Shift;, &Ctrl; og &Alt; kan bruges på samme måde som når rektanglar tegnes.

Markér elliptisk

- Du kan bruge dette værktøj til at markere elliptiske områder. Denne handling ligner ellipseværktøjet, og &Shift;, &Ctrl; og &Alt; kan bruges på samme måde som når ellipser tegnes.

Markér polygon

- Du kan bruge dette værktøjet til at markere polygonformede områder. Denne handling ligner polygonværktøjet, og &Shift;, &Ctrl; og &Alt; kan bruges på samme måde som når polygoner tegnes.

Markér kontur

- Du kan bruge dette værktøj til at markere egne områder med en kontur. Klik med venstre museknap og træk, som når du tegner med penselværktøjet, for at definere konturen. Når du slipper museknappen afsluttes konturen med en ret linje mellem nuværende position og startpositionen.

Markér afgrænsende

- Du kan markere sammenhængende områder af en farve med dette værktøj. Klik med venstre museknap for at markere et område.

Markér lignende

- Du kan markere flere områder med samme farve med dette værktøj. Detektering gøres på samme måde som for afgrænsende udfyldning, men områderne behøver ikke at grænse op til hinanden.

Magnetisk markering

- Du kan enkelt markere et visuelt distinkt område med dette værktøj. Klik med venstre museknap og flyt musen rundt i området du vil markere. Hvis området har en kant som er godt nok veldefineret, tegnes markeringen pænt omkring det. Du bemærker at et antal styrepunkter vises, som binder de forskellige dele af markeringens grænse sammen.

  Hvis du vil have større kontrol af området som er markeret, tryk på &Ctrl; for at skifte til manuel tilstand. Nu skal du klikke for hvert styrepunkt. Du kan også flytte styrepunkter ved at klikke på dem med venstre museknap og trække musen i manuel tilstand.

  Når du vil gå tilbage til automatisk tilstand, tryk blot på &Ctrl; igen. Du kan skifte mellem disse to tilstande så ofte du vil.

Markér Bezier

- Du kan markere et område ved at tegne et Bezier-omrids med dette værktøj. Se beskrivelsen af Bezier-værktøjet for detaljer.

## Værktøjslinjen Pensler med mere

Pensler med mere Værktøjslinjen Pensler med mere

Værktøjslinjen Pensler med mere

Denne værktøjslinje indeholder kombinationsfelter med paletter hvor du kan vælge penselformer, overgange og udfyldningsmønstre. Der er også et dropned-felt for malerværktøjer, og indstilling af trykvariation for tegneplader.

### Penselformer

Paletten Penselformer Paletten Penselformer

Paletten Penselformer

I paletten Penselformer kan du vælge hvilken pensel du vil male med. Penslen bruges til malehandlinger såsom Frihånd, Rektangel, Ellipse, osv. Du kan vælge en fordefineret pensel (i fanebladet Fordefinerede pensler, som vises ovenfor), eller tilrette eller oprette en.

Paletten Penselformer med fanebladet Automatpensel Paletten Penselformer med fanebladet Automatpensel

Paletten Penselformer med fanebladet Automatpensel

Fanebladet Automatpensel lader dig oprette en tilrettet rektangulær eller ellipseformet pensel. Du kan indstille dens bredde og højde med spinfelterne Størrelse. Linkikonen styrer om højden og bredden tvinges til at være den samme eller ej. Hvis billedet af et forbundet link vises, ændres den anden værdi automatisk hvis nogen værdi ændres. Et afbrudt link angiver at begge værdier kan indstilles uafhængigt. Penslens skarphed kan indstilles med spinfelterne Svind hen. Igen kan vandrette og lodrette værdier tillades at være forskellige sig eller ej, afhængig af tilstanden af linkknappen.

Paletten Penselformer med fanebladet Egen pensel Paletten Penselformer med fanebladet Egen pensel

Paletten Penselformer med fanebladet Egen pensel

Fanebladet Egen pensel i paletten lader dig bruge det nuværende billede som en pensel. Med knappen Tilføj i fordefinerede pensler kan du gemme den til senere brug.

### Overgange

Paletten Overgange Paletten Overgange

Paletten Overgange

I paletten Overgange kan du vælge en overgang som skal males med overgangsværktøjet. Ved at klikke en gang på en overgang i paletten vises en større forhåndsvisning. Klik igen for at gøre den til nuværende overgang.

Du kan oprette dine egne overgange med knappen Egen overgang.

### Mønstre

Paletten Mønstre Paletten Mønstre

Paletten Mønstre

Paletten Mønster lader dig vælge et mønster for handlinger såsom Udfyld med mønster. Klik på et mønster for at se en forhåndsvisning med egentlig størrelse, klik derefter igen for at vælge det.

Paletten Mønstre med fanebladet Eget mønster valgt Paletten Mønster med fanebladet Eget mønster valgt

Paletten Mønster med fanebladet Eget mønster valgt

Du kan også oprette et eget mønster, som vist ovenfor.

### Malerværktøjer

Du kan vælge hvilket værktøj malehandlingen skal simulere med dropned-feltet Malerværktøj. Du kan for eksempel male med en almindelig pensel, en retouchesprøjte eller et filter.

### Trykvariation

Denne indstilling lader dig ændre &krita;s opførsel når du bruger en tegneplade til at male, og ændrer trykket du putter på pladen: du kan vælge mellem at ændre linjebredde (størrelse), ugennemsigtigheden og hvor mørkt resultatet bliver.