# Billeder

At oprette og ændre billeder er en af kernefunktionerne i &krita;. Mens de fleste andre kapitler i denne håndbog fokuserer på hvad du kan gøre når du tegner eller redigerer, viser dette kapitel hvad du kan gøre med selve billederne.

## Arbejde med filer

Hvis du ikke kun laver nogle hurtige skitser, indgår filer helt sikkert i at arbejde med &krita;. Du kan åbne eksisterende billeder: &krita; kan arbejde med et stort antal filformater, se Billedformater, eller du kan starte &krita; for at oprette et ny billede. Når du er færdig, eller hvis du vil fortsætte på et senere tidspunkt, kan du nemt gemme dit arbejde.

Åbn eksisterende filer

- Når du starter &krita; kan du åbne et eksisterende billede med knappen Åbn eksisterende dokument længst nede til venstre i startdialogen. Du kan også bruge menupunktet Fil Åbn (&Ctrl;O). Det viser dialogen Åbn dokument hvor du kan vælge et billede at åbne. Startdialogen og menuen Fil indeholder også en liste med de senest brugte filer for hurtig adgang.

Gem pågående arbejde

- Du kan gemme dit arbejde med menuvalgmulighederne Fil Gem og Fil Gem som... (eller deres respektive genvejstaster &Ctrl;S og &Ctrl;&Shift;S). Det første tilvalg gemmer ændringerne i det nuværende billede, mens det andet viser dialogen Gem dokument hvor du kan angive et nyt filnavn på billedet. Hvis det er første gang du gemmer et billede, spørger Gem også om filnavnet.

Opret et ny billede

- Du kan oprette et helt eget dokument eller vælge en af billedskabelonerne i startdialogen (tilgængelig via menupunktet Fil Ny eller genvejstasterne &Ctrl;N). Disse skabeloner tilbyder en hurtigt måde at oprette et nyt billede. Se vejledningen Lær &krita; at kende.