# Lag

Dette kapitel giver en oversigt af hvordan lag virker i &krita;

## Baggrundsinformation om lag

Omfattende brug af &krita; kræver næsten at du har et vist kendskab til lag. Ved at bruge lag kan du arbejde med en del af billedet uden at røre resten af det, og de fleste effekter bruges bedst på et lag i stedet for på hele billedet. Hvis du virkelig vil bruge en effekt på hele billedet, tilbyder &krita; naturligvis denne mulighed, og der er ingenting som forhindrer det.

Ideen bag lag er meget enkel. Som navnet angiver, ligger lag ovenpå hinanden, og tilsammen danner de lagstakken. Det endelige billede som bliver resultatet er det du ser når du kigger på stakken oppefra og ned. Dette betyder oftest at de øvre lag i billedet skal være mere eller mindre gennemsigtige, eftersom du ikke kan se gennem et lag som ikke har nogen gennemsigtighed (&krita; arbejder med ugennemsigtighed i stedet for gennemsigtighed. Et lag som er 100 procent ugennemsigtigt er 0 procent gennemsigtigt og modsat). Et lag længere oppe i stakken bruges senere end et længere nede i stakken. Hvis billedet for eksempel indeholder fire lag, nummererede fra 1 (laveste) til 4 (højeste), bruges effekten som lag nummer 4 lægger til i billedet på resultatet fra brug af lagene 1 til og med 3.

Alle billeder du redigerer i &krita; indeholder lag. Når du laver et nyt billed, indeholder lagfeltet et lag (det vises sædvanligvis længst nede til højre på skærmen, se dette afsnit). Det du maler og redigerer udføres så i dette lag. Når du tilføjer flere lag, kan du vælge hvilken del af billedet som du vil arbejde med, ved at vælge de respektive lag. Alt du maler derefter udføres i dette lag, indtil du vælger et andet.

Lag er også en udmærket måde at kontrollere om tilføjelse af visse effekter (eller udførsel af visse ændringer i billedet) bliver som ønsket. Tilføj et lag som indeholder det du vil prøve, og vis eller skjul det med øjeikonen i lagfeltet. Du kan især drage fordel af denne metode hvis du har flere effekter at tjekke: vis og skjul dem i en hvilken som helst kombination, og bestem dig for hvilken du synes bedst om. Og eftersom du kan flytte lagene rundt omkring, kan du eksperimentere med rækkefølgen som effekterne udføres.

Se Gennemgang af markeringer og lag for en lille praktisk introduktion.

## Lagfeltet

Lagfeltet er hjælpemidlet som du oftest bruger til at arbejde med lag. Det giver en oversigt over de lag som findes i billedet, og ved at bruge det kan du håndtere lag ved at tilføje, fjerne, omorganisere eller ændre dem.

Lagfeltet består af tre dele. Den midterste del giver en oversigt over lagene i billedet. Længst oppe kan du indstille visse egenskaber for det nuværende lag. Længst nede finder du et antal tilvalg for laghåndtering. Følgende afsnit beskriver de tre dele mere detaljeret.

### Oversigt over lag

Denne del viser de lag som findes i billedet. Lagenes gruppehierarki vises i en trælignende struktur: lag som indgår i en laggruppe vises noget til højre for at angive at de tilhører den gruppe.

En forhåndsvisning i form af et miniaturebillede og navnet vises for hvert lag. Lagnavnet vises ved siden af en mappeikon hvis det er et gruppelag. Desuden vises to symboler: øjeikonen viser om laget for øjeblikket er synligt (et åbent øje angiver at laget er synligt, og et lukket øje at det ikke er det), og låseikonen viser om laget er låst. Ingen ændringer kan udføres på et låst lag.

Når du klikker på øjeikonen for et lag ændres dets synlighed fra på til fra eller modsat. At klikke på låseikonen aktiverer eller deaktiverer redigering af laget. Du kan klikke på det nuværende lags navn for at ændre navnet. Bemærk at et lag skal være det nuværende for at kunne ændre dets navn. Du behøver ikke altid aktivere et lag for at gøre det synligt, usynligt, låst eller ulåst via øjeikonen og låseikonen: de virker direkte.

Dobbeltklik på et lag i listen for at åbne dialogen Lagegenskaber. Denne dialog viser lagets farverum og profil. Du kan også ændre dets navn, ugennemsigtighed og sammensætningstilstand her.

### Lagtilvalg

Den øverste del af lagfeltet indeholder to komponenter til at angive egenskaber for laget som for øjeblikket er valgt. Listefeltet til venstre gør det muligt hurtigt at indstille lagets sammensætningstilstand. Nummerfeltet og skyderen til højre kan bruges til at ændre lagets ugennemsigtighed.

Der er fem knapper længst nede i lagfeltet. Fra venstre til højre er de følgende: Ikonen Nyt lag viser en undermenu hvor du kan vælge hvilken type af lag du vil tilføje. Denne menu kan også vises ved at klikke med højre museknap på lagfeltet. Knapperne Flyt lag nedad og Flyt lag opad flytter det nuværende lag et niveau ned eller op indenfor den nuværende laggruppe. Hvis laget allerede er det sidste eller første i laggruppen, flyttes det ud af gruppen hvis det flyttes mere. Knappen Lagegenskaber viser dialogen Lagegenskaber, ligesom om du hade dobbeltklikket på laget. Knappen Slet lag fjerner det nuværende lag.

## Arbejde med lag

Eftersom lag er meget vigtige ved betydelig brug af &krita;, kan du udføre mange handlinger med dem. De er alle tilgængelige via menuen Lag. Nogle af mulighederne er:

- Tilføj, fjerne og duplikere lag,

- Oprette og redigere lagmasker,

- Flippe, rotere, skalere og skævvride lag,

- Konvertere lag mellem farverum,

- Gem lag som billeder,

- Vis laghistogram,

## Justeringslag

Justeringslag er lag som består af et filter og en valgfri markering. Filtereffekten udføres for det sammensatte billede af alle lag under justeringslaget i den nuværende laggruppe. Det vigtigste er at justeringslag udfører effekterne ikke-destruktivt. Den oprindelige billedinformationen ændres ikke.

Næsten alle filtre i &krita; er passende at bruge i justeringslag, til og med filtre som ville forværre billedkvaliteten. For eksempel konverterer regndråbefiltret til 8-bit RGB inden det udfører sin magi. Hvis du skulle forsøge at bruge dette filter direkte på et 16-bit L*a*b* lag, ville &krita; advare dig om konverteringen til RGB og tilbage igen som filtret ville forårsage. Dette er ikke tilfældet med justeringslag: de oprindelige data røres ikke, så det er sikkert at bruge dette filter.

Hvordan er det så med farverummet i et justeringslag? For at undersøge dette nærmere, skal du først vide hvad der sker når &krita; tegner et justeringslag.

### Justeringslag og markeringer

Hvis laget som for øjeblikket er aktivt har en aktiv markering, kopieres markeringen og bruges som maske for justeringslaget. Hvis der ikke findes nogen aktiv markering, er der ingen maske og justeringen gælder hele udstrækningen af lagene under justeringslaget i den nuværende gruppe. Der findes ingen måde at tilføje en maske i et eksisterende justeringslag.

Hvis der er en maske i justeringslaget, kan du redigere masken med de almindelige tegneværktøjer og tegnehandlinger.

### En bemærkning om projektioner

&krita; sammensætter lagene fra det nederste til det øverste, indenfor hver laggruppe. Sammensætningen, eller projektionen som det også kaldes, filtreres derefter af justeringslaget. Hvis der er lag ovenpå justeringslaget, sammensættes de på projektionen. &krita; konverterer alle lagdata inden sammesætningen, så hvis det nederste lag i et billede er i gråskala, konverteres alle lag til gråskala inden sammensætningen, og dette betyder at justeringslagets projektion også er i gråskala.

Med denne viden forstår du hvorfor &krita; ofte kan tilbyde bedre ydelse ved arbejde med lag ovenpå et justeringslag som er ovenpå en kompleks lagstruktur. &krita; bruger projektionen og kigger ikke længere på lagene under justeringslaget. Med mindre du ændrer et af dem, naturligvis.

## Sammensætningstilstande

Lag kan sættes sammen på forskellige måder, hvor hver måde giver en anderledes effekt. Dette afsnit beskriver de tilgængelige sammensætningstilstande. Hver beskrivelse efterfølges af et eksempel: En regnbuefarvet toning lægges til over et originalbillede (se nedenfor).

Originalbilledet Originalbilledet

Originalbilledet

### Normal

Laget Normal gør ikke noget særligt. Det tilføjer laget til billedet, og hvis ingen andre specialeffekter såsom ugennemsigtighed ændres, bliver de underliggende lag kun synlige på steder hvor det nye lag selv er gennemsigtigt.

Toningen som bruges med sammensætningstilstanden Normal Toningen som bruges med sammensætningstilstanden Normal

Toningen som bruges med sammensætningstilstanden Normal

### Multiplicere

Laget Multiplicere blander de to lag så det underste lag farvelægges af det nye lag. Resultatbilledet er i almindelighed ganske mørkt.

Toningen som bruges med sammensætningstilstanden Multiplicere Toningen som bruges med sammensætningstilstanden Multiplicere

Toningen som bruges med sammensætningstilstanden Multiplicere

### Brænd, Afskærm, Dividere og Skærm

Lagene Brænd, Afskærm, Dividere og Skærm tilføjer alle en ekstra indbrændingseffekt ved at følge konturer i stedet for at bruge lige linjer. Desuden bruger Brænd og Dividere inverterede farver i stedet for de egentlige farver i det sammensatte lag.

Toningen som bruges med sammensætningstilstanden Brænd Toningen som bruges med sammensætningstilstanden Brænd

Toningen som bruges med sammensætningstilstanden Brænd

Toningen som bruges med sammensætningstilstanden Afskærme Toningen som bruges med sammensætningstilstanden Afskærme

Toningen som bruges med sammensætningstilstanden Afskærme

Toningen som bruges med sammensætningstilstanden Dividere Toningen som bruges med sammensætningstilstanden Dividere

Toningen som bruges med sammensætningstilstanden Dividere

Toningen som bruges med sammensætningstilstanden Skærm Toningen som bruges med sammensætningstilstanden Skærm

Toningen som bruges med sammensætningstilstanden Skærm

### Overlæg

Ligesom Multiplicere, farvelægger tilstanden Overlæg det underliggende lag. Resultatbilledet er cirka lige så lyst som originallaget.

Toningen som bruges med sammensætningstilstanden Overlæg Toningen som bruges med sammensætningstilstanden Overlæg

Toningen som bruges med sammensætningstilstanden Overlæg

### Gør mørkere

Laget Gør mørkere gør det underliggende lag mørkere mens det farvelægges for at svare til farverne i det sammensatte lag.

Toningen som bruges med sammensætningstilstanden Gør mørkere Toningen som bruges med sammensætningstilstanden Gør mørkere

Toningen som bruges med sammensætningstilstanden Gør mørkere

### Gør lysere

Laget Gør lysere gør det underliggende lag lysere mens det farvelægges for at svare til farverne i det sammensatte lag.

Toningen som bruges med sammensætningstilstanden Gør lysere Toningen som bruges med sammensætningstilstanden Gør lysere

Toningen som bruges med sammensætningstilstanden Gør lysere

### Farvetone, Farvemætning og Værdi

Lagene Farvetone, Farvemætning og Værdi anvender de respektive komponenter farvetone, farvemætning og værdi fra det sammensatte lag til det underliggende lag.

Toningen som bruges med sammensætningstilstanden Farvetone Toningen som bruges med sammensætningstilstanden Farvetone

Toningen som bruges med sammensætningstilstanden Farvetone

Toningen som bruges med sammensætningstilstanden Farvemætning Toningen som bruges med sammensætningstilstanden Farvemætning

Toningen som bruges med sammensætningstilstanden Farvemætning

Toningen som bruges med sammensætningstilstanden Værdi Toningen som bruges med sammensætningstilstanden Farvemætning

Toningen som bruges med sammensætningstilstanden Farvemætning

### Farve

Laget Farve farvelægger det underliggende lag, hvilket resulterer i meget stærke farver.

Toningen som bruges med sammensætningstilstanden Farve Toningen som bruges med sammensætningstilstanden Farve

Toningen som bruges med sammensætningstilstanden Farve

## Lagmasker

Egentlig er en lagmaske en maske som du placerer på dit malelag. Den maskerer bogstaveligt områder af laget, så indeholdet under lyser igennem. Du kan tegne på den med farver i gråskala: jo sortere farven er, desto mindre vises laget under den. Fuldstændigt hvidt slipper altså ikke igennem noget, mens fuldstændigt sort slipper alt igennem. Det er egentlig lidt som at vælge en bit af billedet, og derefter klippe den sådan at valgte dele forsvinder. Hvad er så en maske nyttigt for her? Den store fordel er at den er ikke-destruktiv: Hvis du bestemmer dig for at du maskerede del af laget forkert, kan du enkelt fjerne masken og begynde forfra noget som er meget sværere (for ikke at sige næsten umuligt, især mellem sessioner) ved at klippe ud med en sædvanlig markering.

Hvordan laver man så en maske? Der er to måder:

- Begynd fra begyndelsen. Lag Maske Opret maske. Masken begynder med at alting beholdes, det vil sige en helhvid maske. Du ser egentlig ingen ændringer så længe du ikke maler på den.

- Begynd med nuværende markering. Lag Maske Maske fra markering. Det som er markeret forvandles til hvidt. Det betyder at et fuldstændigt markeret område er synligt, fuldstændigt afmarkerede områder er usynlige, og resten er delvis synligt, afhængig af hvor meget området var markeret.

### Redigér masken

Sørg først for at du redigerer masken, ikke laget, ved at kontrollere at Lag Maske Redigér maske er markeret. (Det er markeret som standard.) Derefter kan du male på laget ligesom tidligere, men nu maler du på masken i stedet for på selve laget. For at holde op med at male på masken kan du afmarkere afkrydsningsfeltet Redigér maske. Der er også tilvalget at vise masken ved at markere Lag Maske Vis maske. (Dette er ikke markeret som standard.) Dette tilvalg gengiver hele laget som en visuel repræsentation af masken i gråskala, i stedet for selve laget. Det kan være praktisk for at se hvor masken findes, men det måske ikke er så praktisk hvis du vil redigere det, eftersom du ikke kan se selve laget.

Andre handlinger: Du kan også fjerne masken hvis du ikke er tilfreds med den, og vil begynde forfra, eller kun vil fjerne den, med Lag Maske Fjern maske. Du kan også anvende masken, hvilket betyder at masken gøres permanent. Det betyder at masken fjernes, men dens effekt af gennemsigtighed lægges til i laget.